**Zapisnik sa 2. sjednice Vijeća učenika u školskoj godini 2021/2022. održane 2. ožujka 2022. u 11.00 sati**

Sjednici su prisustvovali ravnateljica Zdenka Turkalj-Čohilj, pedagoginje Matične škole i Područnih škola Ana Vukalović, Antonela Đermadi, Lea Ferlin i Mirjana Flego, predstavnici ili zamjenici predstavnika razrednih odjela MŠ Pazin i Područnih škola te učitelji koji su učenike pratili i olakšavali im online priključivanje.

Dnevni red sjednice:

1. Analiza uspjeha učenika na kraju 1. polugodišta

2. Izvješće o realizaciji plana u 1. polugodištu i plan aktivnosti za 2. polugodište

3. Analiza rezultata anketnog upitnika o vršnjačkom nasilju provedenog među učenicima MŠ i PŠ

4. Grupni rad

5. Razno

Ravnateljica i stručna služba škole pozdravljaju učenike i iznose dnevni red današnje sjednice Vijeća učenika. Tada se poziva predsjednik Vijeća učenika, da otvori drugu sjednicu Vijeća učenika u školskoj godini 2021/2022. Predsjednik Vijeća, otvara sjednicu Vijeća učenika te poziva da se krene s prvom točkom dnevnog reda. Zbog tehničkih poteškoća nije bilo moguće krenuti od prve točke dnevnog reda te se do otklona tehničkih poteškoća prelazi na drugu točku dnevnog reda: Izvješće o realizaciji plana u 1. polugodištu i plan aktivnosti za 2. polugodište.

**2) Izvješće o realizaciji plana u 1. polugodištu i plan aktivnosti za 2. polugodište**

Po ovom točkom dnevnog reda pedagoginja Lea Ferlin predstavlja učenicima izvješće o aktivnostima provedenim po školama tijekom prvog polugodišta te iznosi planirano za mjesece ožujak i travanj 2022. Nitko od članova Vijeća nema pitanja ili komentara na predstavljano izvješće te se prelazi na prvu točku dnevnog reda jer su tehničke poteškoće otklonjene.

**1) Analiza uspjeha učenika na kraju 1. polugodišta**

Po ovom točkom dnevnog reda pedagoginja Mirjana Flego predstavlja učenicima izvješće o uspjehu učenika na kraju prvog polugodište pri čemu iznosi statistiku opravdanih i neopravdanih izostanaka učenika, negativnih ocjena te donesenih pedagoških mjera po školama prema vrsti odnosno težini neprihvatljivih ponašanja. Ravnateljica moli članove Vijeća učenika da prenesu svojim učenicima iz razreda i roditeljima kako roditelj može opravdati izostanak samo opravdanim razlogom. Opravdani razlog izostanka nije to što je netko možda bio noć prije u maškarama. Isto tako, ravnateljica Škole podsjeća da ispričnice treba donositi pravovremeno, odnosno u roku od tjedan dana od vremena izostanka učenika. Nitko od članova Vijeća nema pitanja te se prelazi na treću točku dnevnog reda: Analiza rezultata anketnog upitnika o vršnjačkom nasilju provedenog među učenicima MŠ i PŠ.

**3) Analiza rezultata anketnog upitnika o vršnjačkom nasilju provedenog među učenicima MŠ i PŠ**

Pedagoginja Antonela Đermadi pod ovom točkom dnevnog reda predstavlja učenicima rezultate anketnog upitnika o vršnjačkom nasilju, a koji je proveden tijekom rujna i listopada 2021. godine u MŠ i PŠ-ima. Istaknuti su postoci po školama koji znatnije odskaču od drugih škola. Nitko od članova Vijeća nema pitanja te se prelazi na slijedeću točku dnevnog reda: Grupni rad.

**4) Grupni rad**

Predstavnicima Vijeća učenika pedagoginja Antonela Đermadi predstavlja osmišljeni zadatak za grupni rad kojim oni mogu doprinijeti obilježavanju Međunarodnog dana ružičastih majica koji se obilježava 23.2.2022. za vrijeme zimskog odmora učenika. Članovi Vijeća učenika će u ovoj aktivnosti sudjelovati na način da će se po školama smjestiti u parove na način da najstariji učenik bude u paru s najmlađim i tako redom (1.r. i 8.r., 2.r. i 7.r., 3.r. i 6.r., 4.r. i 5.r.). Zadatak im je da u parovima osmisle po jedan slogan protiv nasilja za što imaju 5 minuta vremena. Zatim te slogane predstavljaju članovima Vijeća po školama i odabiru jedan slogan koji će svaka škola predstaviti ostalim članovima Vijeća iz matične i područnih škola. Slogan predstavlja jedna osoba po odabiru članova Vijeća pojedine škole. Vrijeme rada na ovoj aktivnosti se produljuje za nekoliko minuta na zahtjev pedagoginje Ane Vukalović zbog brojnosti učenika matične škole. Nakon toga se predstavljaju slogani odabrani po školama. Budući da članovi Vijeća nemaju pitanja, prelazi se na posljednju točku dnevnog reda: Razno.

**5) Razno**

Pod točkom Razno se članove Vijeća učenika pita imaju li nešto za dodati, neki prijedlog ili komentar na sadržaje o kojim se razgovaralo. Nitko od članova Vijeća nema komentara ni pitanja. Pedagoginje Antonela Đermadi i Ana Vukalović podsjećaju članove Vijeća da prije odlaska sa sjednice ispune evaluacijski listić kako bismo dobili informacije na koji način unaprijediti rad Vijeća učenika.

Budući da nitko nema dodatnih komentara ni prijedloga, predsjednik Vijeća učenika zatvara 2. sjednicu Vijeća učenika Osnovne škole Vladimira Nazora Pazin u 12.10 sati.

 Zapisničar: Antonela Đermadi, ped.